  Майя Бывальцева 25-тӥ толшоре — Студентлэн нуналаз но Татьяналэн нуналаз — Удмуртиысь лулчеберетъя ужъюртъёс доразы куное, ивортэ элькунысь лулчеберетъя но туризмъя министерстволэн пресс-службаез. Суредан устолыкъя элькун музее но М. Т. Калашников нимо музее вань студентъёс дышетскисьлэн билетэныз дунтэк пырын быгатозы. Нош студентлэн билетаз 14 лыдпусэз вань ке, Калашников нимо музейлэн одӥгаз выль адӟытоназ ӧтён билет басьтыны луоз. Кузебай Герд нимо йӧскалык музей вань Татьянаослы кузьым лэсьтэ — сыӵе нимын нылъёс 25-тӥ толшоре музее дунтэк пырыны быгатозы. Нунал ӵоже студентъёс понна визьсынан, «Евгений Онегин» книгая тунаськон, дӥськутъёсты мертан, мастер-классъёс радъяськозы.  Удмуртиысь зоопаркын 14 часын вожвылъяськонъёсын, но шудонъёсын «Зачетное PARTY» ужрад кутскоз. «Витьёсын» гинэ зачёткаез возьматыса, зоопарке дунтэк пырын луоз. Нош Удмуртиысь Йӧскалык лыдӟетъюрт студентъёслы тужгес тодмо 10 книгаос дасяз. Тегъёс: Лулчеберет Ижкар Зоопарк Музей студентъёс Удмуртия  